b'\n_START_ARTICLE_\nJu\xc5\xbena Amerika\n_START_SECTION_\nFalklandski otoki\n_START_PARAGRAPH_\nLeta 1592 je v Atlantskem oceanu odkril angle\xc5\xa1ki pomorec John Davis na krovu ladje DESIRE. Leta 1960 so otoke poimenovali po viskontu Falklandu, zakladniku britanske mornarice. V razli\xc4\x8dnih obdobjih so otoke zasedli Angle\xc5\xbei, \xc5\xa0panci, Francozi in Argentinci. Na Falklandskih otokih \xc5\xbeivijo pingvini.\n_START_SECTION_\nIndijanci\n_START_PARAGRAPH_\nPrva ljudstva v Ju\xc5\xbeni Ameriki so bila indijanska. V ni\xc5\xbeinah so Indijanci \xc5\xbeiveli v majhnih vaseh in nabirali hrano po gozdovih, v Andih pa so ustvarili velike civilizacije. Evropski osvajalci so te velike kulture uni\xc4\x8dili in danes \xc5\xbeivi v gozdovih samo \xc5\xa1e nekaj odro\xc4\x8dnih plemen tako, kot so \xc5\xbeiveli njihovi predniki. Vendar grozi huda nevarnost, da bodo z izsekavanjem de\xc5\xbeevnega gozda zaradi kmetovanja in rudarjenja uni\xc4\x8dili tudi te zadnje sledi indijanske dru\xc5\xbebe.\n_START_SECTION_\nIndustrija\n_START_PARAGRAPH_\nJu\xc5\xbenoameri\xc5\xa1ka industrija je nasplo\xc5\xa1no nerazvita. Ve\xc4\x8dji del se dr\xc5\xbei mest in po ve\xc4\x8dini predeluje kmetijske proizvode. Tekstilni delavci predejo in tkejo tkanine iz volne ovc in lam. Drugi tovarni\xc5\xa1ki delavci pripravljajo in konservirajo meso ali pa ga zamrzujejo za izvoz. Veliko ljudi je zaposlenih tudi v rudarstvu, gozdarstvu in ribi\xc5\xa1tvu.\n_START_SECTION_\nRudna bogastva\n_START_PARAGRAPH_\nVe\xc4\x8d kot \xc4\x8detrtina svetovnih zalog bakra le\xc5\xbei v zahodnem \xc4\x8cilu. Druge rude so v Andih. Nafta, ki so jo v 20. letih 20.st. na\xc5\xa1li v jezeru Maracaibu, je Venezuelo popeljala med prve proizvajalke nafte na svetu.'